Jevhenija Emerald

Jevhenija Emerald (ukraina keeles Євгенія ЕмеральдAngabe auf Emerald Instagram-Seite, abgerufen am 13. Mai 2023.; sündinud 1991Ukrainian sniper ‘Joan of Arc’ gets married on the frontline while wielding machine gun, News.com.au, abgerufen am 13. Mai 2023,) on Ukraina juveliir, ühismeediakuulsus ja snaiper.

 Eraelu 
Emeraldi isa õpetas ta relvi käsitsema 9-aastasena ja ta soovis enda sõnul lapsena saada mitte modelliks või printsessiks, vaid snaipriks.Tatort Ukraine - Die ersten zehn Tage, ZDFzeit, abgerufen am 13. Mai 2023.

Kiievis Tarass Sevtšenko Riikliku ülikoolis õigusteaduste, psühholoogia ja avaliku halduse õppimise järel läbis ta sõjalise õppe ja temast sai reservväelane. Ta lõi oma juveeliäri.Tatort Ukraine - Frauen im Krieg, ZDFzeit, abgerufen am 13. Mai 2023. Tal on tütar esimesest abielust. 2022. aasta oktoobris abiellus Emerald maakaitsejõudude liikme Jevhen Stipanjukiga sõja eesliinil Harkivis.Kampfname Jeanne d’Arc: Ukrainische Scharfschützin ist schwanger, Focus Online, abgerufen am 13. Mai 2023.Ukraine’s ‘Joan of Arc’ sniper Evgenia Emerald weds soldier she met on front lines, New York Post, abgerufen am 13. Mai 2023. 2023. aasta aprillis sündis ta teine tütar.Instagram-Post von Ewgenija Emerald vom 14. März 2023, abgerufen am 13. Mai 2023.

 Tegevus relvajõududes 
Venemaa 2014. aasta invasiooni ajal soovis ta liituda relvajõududega, kuid teda keelduti vastu võtmast, kuna ta tütar oli alla 3-aastane.

Pärast Venemaa sissetungi Ukrainasse 2022. aasta 24. veebruaris liitus Emerald vabatahtlikuna Ukraina relvajõudude maakaitsejõududega, hiljem Ukraina politsei üksuses "Safari". Tema tegevus naissnaiprina pälvis rahvusvahelise meedia tähelepanu ning teda hakati tema kutsungi järgi Ukraina Jeanne d'Arciks kutsuma.Zu Medien, die Emerald als Jeanne D'Arc bezeichnet haben, gehören die New York Post, der französische Sender La Chaîne Info (LCI), die Frankfurter Rundschau, Focus, ABC News

Sama aasta kevadel tegutses Emeraldi üksus Butša vabastamisel, kus Venemaa armee pani toime raskeid sõjakuritegusid. 

Pärast rasestumist loobus tegevusest eesliinil, kuid jätkas tagalas armeed toetava vabatahtliku tööga.

 Vabatahtlik tegevus 
Venemaa sissetungi alguses Ukrainasse majutas Jevhenija põgenikke oma kodus, korraldas relvajõudude toetuseks korjanduse ning vedas varjenditesse toitu. Maakaitsejõududes tegevust alustades ilmnes, et kuna naised Ukraina relvajõududes on üsna uus nähtus (lubatud sõjaväkke alates 2014. aastast), siis puuduvad naistele sobivad vormid. Seetõttu lõi Emeraldi vend Andrii koos oma kaasaga naisvõitlejaid varustava mittetulundusühingu.

 Vaata ka 
 Olena Bilozerska
 Venemaa sissetung Ukrainasse

 Viited 

Kategooria:Ukraina sõjaväelased
Kategooria:Kiievi ülikooli vilistlased
Kategooria:Sündinud 1991